**Līgums par darbinieku nelaimes gadījumu apdrošināšanu**

**Nr.4.3-6.2/2019/201**

Siguldā, 2019.gada 4.martā

**Siguldas novada pašvaldība**, reģistrācijas Nr.90000048152, adrese Pils ielā 16, Sigulda, Siguldas novads, tās xxxxxxxxxxxxxxxxx personā, kura rīkojas pamatojoties uz Siguldas novada pašvaldības domes 2017.gada 10.augusta saistošajiem noteikumiem Nr.20 „Siguldas novada pašvaldības nolikums” (prot.Nr.14., §1), turpmāk tekstā – Apdrošinājuma ņēmējs, un

**Compensa Vienna Insurance Group, ADB Latvijas filiāle,** reģistrācijas Nr. 40103942087, adrese Vienības gatve 87H, Rīga, LV-1004, kuru pārstāv xxxxxxxxxxxxxxxx un pilnvarotā persona xxxxxxxxx xxxxxxxx, kura rīkojas pamatojoties uz 2016.gada 26.augustā izdoto zvērinātas notāres xxxxxxxxxxxxxx ģenerālpilnvaru, iereģistrēta aktu un apliecinājumu reģistrā ar nr.8862, turpmāk tekstā – Apdrošinātājs,

kopā saukti Puses, bet katra atsevišķi Puse, pamatojoties uz iepirkuma “Siguldas novada pašvaldības transportlīdzekļu, nekustamo īpašumu, civiltiesiskās atbildības, darbinieku nelaimes gadījumu un spectehnikas apdrošināšana” (identifikācijas Nr. SNP 2018/56), turpmāk tekstā – Iepirkums, rezultātiem noslēdz šādu līgumu, turpmāk tekstā - Līgums:

1. **Līguma priekšmets**

Apdrošinātājs apņemas veikt Apdrošinājuma ņēmēja darbinieku nelaimes gadījumu (turpmāk – nelaimes gadījumi) apdrošināšanu saskaņā ar šī līguma nosacījumiem, Latvijas Republikas normatīvajiem aktiem un Iepirkumam iesniegto Apdrošinātāja piedāvājumu (tehniskais un finanšu piedāvājums, šī līguma pielikums Nr.1) savukārt Apdrošinājuma ņēmējs apņemas veikt darbinieku nelaimes gadījumu apdrošināšanu pie Apdrošinātāja saskaņā ar tā iesniegto tehnisko un finanšu piedāvājumu (šī līguma pielikums Nr.1), kā arī samaksāt apdrošināšanas prēmijas, saskaņā ar Apdrošinātāja izrakstītajiem rēķiniem.

1. **Apdrošināšanas līguma nosacījumi**
	1. Apdrošināšanas piedāvājums tiek sniegts ar nemainīgu cenu (apdrošināšanas prēmiju) vienai personai un nosacījumiem uz visu Līguma periodu, no 2019. gada 4.marta līdz 2020. gada 3*.*martam, ar dažādiem nelaimes gadījumu apdrošināšanas polišu sākuma un beigu datumiem.
	2. Saskaņā ar šo Līgumu nelaimes gadījumu apdrošināšanas polises tiek slēgtas ar to spēkā esamības termiņu uz vienu gadu vai mazāk, ja to pieprasa Apdrošinājuma ņēmējs.
2. **Pušu pienākumi un tiesības**
	1. Apdrošinājuma ņēmēja pārstāvis Jaunākā personāla speciāliste xxxxxxxxxxx, telefona nr. xxxxxxxxxx, e-pasts: xxxxxxxxxxx@sigulda,lv apdrošināmo darbinieku sarakstu iesniedz Līguma 10.4.1.punktā minētajai personai ne vēlāk kā 10 (desmit) darba dienu laikā no Līguma noslēgšanas.
	2. Apdrošinājuma ņēmējs apņemas maksāt Apdrošinātājam apdrošināšanas prēmijas pilnā apjomā un termiņā, atbilstoši izrakstītajiem rēķiniem uz šī Līguma pamata noslēgtajām nelaimes gadījumu apdrošināšanas polisēm.
	3. Apdrošinājuma ņēmējam ir tiesības izvēlēties darbinieku apdrošināšanu tikai darba laika stundās vai 24 stundas diennaktī.
	4. Apdrošinājuma ņēmējs apņemas savlaicīgi iesniegt visu nepieciešamo informāciju, kas nepieciešama nelaimes gadījumu apdrošināšanas polišu noslēgšanai.
	5. Plānotais apdrošināto darbinieku skaits - 65 (sešdesmit pieci). Nelaimes gadījumu apdrošināto darbinieku skaits Līguma darbības laikā var tikt papildināts vai samazināts pēc Apdrošinājuma ņēmēja rakstveida pieprasījuma, kopējais Līguma summas palielinājums nevar pārsniegt 30% (trīsdesmit procentus). Puses vienojas, ka iepriekš minētajā gadījumā, izsniegtā nelaimes gadījumu polise ir Līguma neatņemama sastāvdaļa un pamats rēķina izrakstīšanai.
	6. Pārtraucot apdrošināšanas polises, Apdrošinātājs, saskaņā ar Apdrošinājuma ņēmēja
	7. Apdrošinātājs līdz katra mēneša 20.datumam nosūta nelaimes gadījuma apdrošināšanas polises, kas nākamajā mēnesī stāsies spēkā uz Apdrošinājuma ņēmēja e-pastu: rekini@sigulda.lv un xxxxxxxxxx@sigulda.lv.
	8. Pārtraucot apdrošināšanas polises, Apdrošinātājs, saskaņā ar Apdrošinājuma ņēmēja iesniegumā par polises pārtraukšanu norādīto, atmaksā Apdrošinājuma ņēmējam samaksāto, bet neizmantoto prēmijas daļu, kas ir proporcionāla līdz apdrošināšanas polises darbības beigām atlikušo dienu skaitam, saskaņā ar Iepirkumam iesniegto Apdrošinātāja piedāvājumu.
	9. Apdrošinājuma ņēmēja apdrošinātā persona vai viņa pārstāvis 30 darba dienu laikā paziņo Apdrošinātājam par apdrošināšanas gadījumu.
	10. Pēc apdrošināšanas gadījuma pieteikuma saņemšanas ne ilgāk kā 5 darba dienu laikā Apdrošinātājs nosūta apdrošinātajai personai informatīvu vēstuli ar informāciju par visiem nepieciešamajiem dokumentiem, kas nepieciešami, lai Apdrošinātājs pieņemtu lēmumu par to, vai notikušais negadījums kvalificējams kā apdrošināšanas gadījums.
	11. Apdrošinātājs pieņem lēmumu par to, vai notikušais negadījums kvalificējams kā apdrošināšanas gadījums ne ilgāk kā 10 darba dienu laikā pēc visu Apdrošināšanas atlīdzības prasības izskatīšanai nepieciešamo dokumentu saņemšanas dienas.
	12. Ja Pretendents ir pieņēmis lēmumu par apdrošināšanas atlīdzības izmaksu, tad Pretendents ne ilgāk kā 5 darba dienu laikā no lēmuma pieņemšanas dienas izmaksā atlīdzības saņēmējam apdrošināšanas atlīdzību.
	13. Apdrošinātājs nedrīkst izmantot citu apdrošināšanas līgumu esamību kā pamatojumu apdrošināšanas atlīdzības izmaksas pilnīgai vai daļējai noraidīšanai vai novilcināšanai.

1. **Norēķinu kārtība**
	1. Apdrošināšanas prēmija vienai personai divpadsmit mēnešiem norādīta Līguma pielikumā Nr.1. maksimālā līguma summa **910,00 EUR** (deviņi simti desmit euro, 00 centi).
	2. Puses vienojas, ka Apdrošinātājs rēķinu par nākamajā mēnesī izsniedzamajām nelaimes gadījumu apdrošināšanas polisēm līdz katra mēneša 20.datumam Apdrošinātājs rēķinu sagatavo elektroniski un nosūta no e-pasta adreses: uzskaite@compensa.lv Apdrošinājuma ņēmējam uz e-pasta adresi: rekini@sigulda.lv un xxxxxxxxxxx@sigulda.lv , Puses atzīst un apstiprina, ka elektroniski sagatavots rēķins ir derīgs bez paraksta saskaņā ar likuma „Par grāmatvedību” 7.1 pantu un ja uz tā norādīta piezīme „Rēķins ir sagatavots elektroniski un ir derīgs bez paraksta”. Apdrošinātājs, sagatavojot rēķinu, tajā iekļauj informāciju par Līguma datumu, numuru. Līdz brīdim, kamēr Apdrošinātājs nav iekļāvis rēķinā šajā punktā noteikto informāciju, uzskatāms, ka Apdrošinātājs rēķinu nav iesniedzis. Puses vienojas, ka rēķins tiek uzskatīts par nogādātu Apdrošinājuma ņēmējam un Apdrošinājuma ņēmējs to ir saņēmis otrajā darba dienā no dienas, kad tas izsūtīts uz šajā punktā minēto Apdrošinātāja ņēmēja adresi e-pasta adresi.
	3. Līdz katra mēneša 20.datumam Apdrošinātājs elektroniski uz e-pasta adresi: rekini@sigulda.lv, nosūta rēķinu par nākamajā mēnesī izsniedzamajām nelaimes gadījumu apdrošināšanas polisēm.
	4. Apdrošinājuma ņēmējs apmaksā rēķinu 20 (divdesmit) dienu laikā pēc Līguma 4.2.apakšpunktā minētā rēķina saņemšanas Apdrošinājuma ņēmēja grāmatvedībā, pārskaitot rēķinā norādīto naudas summu uz Apdrošinātāja rēķinā norādīto norēķinu kontu.
	5. Visiem rēķiniem jābūt noformētiem atbilstoši Latvijas Republikas normatīvo aktu prasībām, kā arī jābūt norādītiem Apdrošinājuma ņēmēja rekvizītiem, Līguma numuram, nelaimes gadījumu apdrošināšanas polises numuram un Iepirkuma identifikācijas numuram.
	6. Gadījumā, ja Apdrošinājuma ņēmējs nav veicis samaksu Līguma 4.3.apakšpunktā noteiktajā termiņā, tad mēneša 11.datumā Apdrošinātājam ir pienākums nosūtīt atgādinājumu par rēķina samaksu uz e-pasta adresi: rekini@sigulda.lv. Gadījumā, ja Apdrošinātājs nenosūta atgādinājumu uz e-pasta adresi: rekini@sigulda.lv 11. datumā, tad samaksa Apdrošinātajam tiek pārcelta uz nākamā mēneša maksājumu un līdz šī maksājuma izpildei Apdrošinātājs uzņemas visus riskus par iespējamajiem apdrošināšanas gadījumiem.
2. **Konfidencialitātes noteikumi**
	1. Puses vienojas, ka uz jebkuru informāciju, kas iegūta līguma izpildes laikā, t.sk. uz informāciju, kas vienai Pusei kļuvusi zināma par otru, ir attiecināma konfidencialitāte. Konfidencialitāte nav attiecināma uz informāciju, kas pieejama publiskajās datu bāzēs.
	2. Puses apņemas bez otras Puses iepriekšējas rakstveida piekrišanas neizpaust līguma izpildes ietvaros iegūto informāciju, izņemot līguma 5.4.punktā minētajos gadījumos. Šis nosacījums ir spēkā gan līguma izpildes laikā, gan arī pēc tā darbības termiņa izbeigšanās.
	3. Puses apņemas sniegt informāciju saviem darbiniekiem tikai tādā apjomā, kas nepieciešama līgumā paredzēto saistību izpildei.
	4. Ja līguma 5.1. un 5.2.punktā minēto informāciju pieprasa Latvijas Republikas kompetentās institūcijas, kurām uz to ir likumīgas tiesības, Pusei ir tiesības sniegt šādu informāciju bez otras Puses iepriekšējas piekrišanas.
	5. Puse, kura pati vai tās piesaistītās personas neievēro konfidencialitātes pienākumu, sedz otrai Pusei radušos tiešos zaudējumus.
3. **Personas datu aizsardzība**
	1. Šī līguma ietvaros Puses ir uzskatāmas par atsevišķiem pārziņiem.
	2. Veicot apmaiņu ar fizisko personu datiem, kas nepieciešami Līgumā noteikto saistību izpildei, Puse, kura sniedz fizisko personu datus, tos pienācīgi šifrē vai aizsargā kādā citā veidā un nodrošina, ka tie ir pieejami tikai īpaši ieceltiem attiecīgās Puses darbiniekiem.
	3. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos (t.sk. starptautiskajos) noteiktās prasības šādu datu apstrādei, izmantošanai un aizsardzībai.
	4. Puse, kura nodod otrai Pusei fizisko personu datus apstrādei, atbild par piekrišanas iegūšanu no attiecīgajiem datu subjektiem;
	5. Ja saskaņā ar piemērojamiem normatīvajiem aktiem Pusei var rasties pienākums nodot tālāk trešajām personām no otras Puses iegūtos fizisko personu datus, attiecīgā Puse pirms šādu datu nodošanas informē par to otru Pusi, ja vien normatīvie akti to neaizliedz.
	6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt Līguma izpildes nodrošināšanai.
	7. Katra no Pusēm ir tiesīga nekavējoties apturēt turpmāku personas datu nosūtīšanu, ja otra Puse nenodrošina datu apstrādes prasību ievērošanu (t.sk. no attiecīgās Puses darbiniekiem), ko tai uzliek šis Līgums vai jebkādi piemērojamie normatīvie akti. Šajā gadījumā Puse, kas konstatē pārkāpumu, ir tiesīga pieprasīt otrai Pusei nodoto datu atdošanu atpakaļ un tam sekojošu datu dzēšanu no otras Puses sistēmām.
	8. Pēc Līguma izbeigšanas vai darbības termiņa beigām, Puses nodod atpakaļ no otras Puses saņemtos personas datus un to kopijas un, ciktāl to pieļauj piemērojamie normatīvie akti, iznīcina visus šādus datus un iesniedz rakstveida apliecinājumu otrai Pusei par šā apakšpunkta izpildi.
	9. Puses apliecina, ka:
		1. personas datu apstrāde, tostarp nosūtīšana, tiek un arī turpmāk tiks veikta saskaņā ar piemērojamiem normatīvajiem aktiem un tikai un vienīgi šajā Līgumā norādītajam mērķim;
		2. ka tās sniegs atbildi uz jebkādiem datu subjektu pieprasījumiem par datu subjektus interesējošiem jautājumiem saistībā ar datu subjektu datu apstrādi;
		3. nodrošinās saņemto personas datu aktualitāti un neuzglabās datus ilgāk par faktisko datu apstrādes periodu, ja vien piemērojamie normatīvie akti neparedz citu kārtību;
		4. bez otras Puses rakstveida piekrišanas nepieļaus datu nodošanu tālākai apstrādei Apakšuzņēmējiem. Ja ir saņemta šajā apakšpunktā minētā piekrišana, nodrošinās, ka Apakšuzņēmējs izpilda visas šajā Līgumā noteiktās saistības, kas attiecināmas uz personas datiem, un iesniegs ar Apakšuzņēmēju noslēgtā līguma apliecinātu kopiju;
		5. uzglabās ierakstus par visām veiktajām datu apstrādes darbībām, nodrošinās, ka jebkura ar šādiem datiem veikta darbība ir izsekojama, tostarp, var atsekot to, kam šādi dati tika pārsūtīti, kāda veida dati, kādiem mērķiem;
		6. pēc otras Puses pieprasījuma, ļaus attiecīgajai Pusei un uzraugošajām valsts iestādēm iekļūt telpās, kuras attiecīgā Puse izmanto datu apstrādei, lai veiktu šajā Līgumā paredzēto apstrādes darbību pārbaudi.
4. **Strīdu atrisināšanas kārtība**
	1. Visas domstarpības un strīdi, kādi izceļas starp Pusēm saistībā ar Līguma izpildi, tiek atrisināti savstarpēju pārrunu ceļā.
	2. Ja Puses nespēj strīdu atrisināt savstarpēju pārrunu ceļā, tad strīds tiek Latvijas Republikas tiesā pēc piekritības saskaņā ar Latvijas Republikas spēkā esošajiem normatīvajiem aktiem.
	3. Līgums ir noslēgts, tiek interpretēts un pildīts saskaņā ar Latvijas Republikas normatīvajiem aktiem.
5. **Līguma darbība**

Līgums stājas spēkā no 2019. gada 4*.* marta un ir spēkā līdz 2020. gada 3*.* martam.

1. **Nepārvarama vara**
	1. Puses ir atbrīvotas no atbildības par savu saistību nepildīšanu, ja šāda neizpilde ir notikusi nepārvaramas varas (*force majeure*) iestāšanās rezultātā. Par nepārvaramas varas apstākļiem uzskatāmi: ugunsgrēki, dabas stihijas, jebkura rakstura karadarbība vai tās draudi, streiki, blokādes, valsts institūciju akti un darbības, kas būtiski izmaina Pušu saimnieciskās darbības nosacījumus, tā ka tālāka darbība kļūst neiespējama, vai nes tikai zaudējumus, kā arī citi no Pusēm neatkarīgi apstākļi.
	2. Puses līgumsaistību neizpildīšana ir attaisnojama, ja šī puse pierāda, ka neizpildīšanas cēlonis ir bijis Līguma 9.1.punktā minētais šķērslis, kuru tā nevarēja kontrolēt, un nevarēja saprātīgi sagaidīt, lai šī puse paredzētu šķēršļa rašanos līguma noslēgšanas brīdī vai izvairītos no šķēršļa, vai pārvarētu tā sekas. Ja šķērslis ir īslaicīgs, saistību neizpildīšana ir attaisnota tikai uz saprātīgu laiku, kas noteikts, ņemot vērā šķēršļa ietekmi uz līguma izpildīšanu.
	3. Puse, kas nokļuvusi nepārvaramas varas apstākļos, nekavējoties rakstveidā informē par to otru Pusi, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu, izņemot, ja par nepārvaramas varas iestāšanos lēmumu pieņem Ministru kabinets, normatīvajos aktos noteiktajā kārtībā.
	4. Ja nepārvaramas varas apstākļi turpinās ilgāk kā trīs mēnešus, katra Puse ir tiesīga atkāpties no Līguma.
2. **Citi noteikumi**
	1. Jebkādas izmaiņas un papildinājumi ir spēkā tikai tad, ja tās noformētas atbilstoši Līguma noteikumiem, tās kļūst par šī Līguma neatņemamām sastāvdaļām.
	2. Ja Līguma izpildes laikā tiek konstatētas pretrunas starp šo Līgumu un nelaimes gadījumu apdrošināšanas polisēs noteikto, Puses piemēro šā Līguma noteikumus.
	3. Apdrošinājuma ņēmējs ir tiesīgs vienpusējā kārtā izbeigt šā Līguma darbību rakstiski informējot par to Apdrošinātāju ne mazāk kā 30 (trīsdesmit) dienas iepriekš gadījumā, ja Apdrošinātājs nepilda vai nepienācīgi pilda tam Līgumā paredzētās saistības. Līguma pirmstermiņa izbeigšanas gadījumā iepriekš izsniegtās Polises paliek spēkā līdz to darbības termiņa beigām.
	4. Visi paziņojumi izdarāmi rakstveidā un sarakste starp Pusēm notiek:
		1. Compensa Vienna Insurance Group, ADB Latvijas filiāle- Vienības gatve 87H, Rīga, Latvija, LV-1004, e-pasts: xxxxxxxxxxxx@compensa.lv
		2. Siguldas novada pašvaldība – Pils iela 16, Sigulda, Siguldas novads LV-2150, e-pasts: pasts@sigulda.lv
	5. Līgums parakstīts uz \_\_\_\_\_ lapām 2 (divos) eksemplāros latviešu valodā, no kuriem viens eksemplārs atrodas pie Apdrošinājuma ņēmēja, un otrs – pie Apdrošinātāja.

**Pielikumā:**

Apdrošinātāja iepirkumam „Siguldas novada pašvaldības transportlīdzekļu, nekustamo īpašumu, civiltiesiskās atbildības, darbinieku nelaimes gadījumu un spectehnikas apdrošināšana”, identifikācijas Nr.: SNP 2018/56 iesniegtais tehniskais un finanšu piedāvājums.

|  |  |
| --- | --- |
| **Apdrošinātājs** | **Apdrošinājuma ņēmējs**  |